gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4909, del 23-12-2004 (2004/12661)

Informació pública de la sol·licitud d'autorització administrativa del projecte d'ampliació de la subestació transformadora de 132/66/20 kV denominada ST Corral del Cuervo. Expedient ATRCCT 2004/12/12.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12902


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa del projecte d'ampliació de la subestació transformadora de 132/66/20 kV denominada ST Corral del Cuervo. Expedient ATRCCT 2004/12/12. [2004/M12816]
  
En compliment del que prescriu la Llei 54/1997, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. Se sotmet a informació pública la petició d'una instal·lació elèctrica les característiques principals de la qual s'assenyalen a continuació:
  
Projecte d'ampliació de subestació transformadora de 132/66/20 kV. Expedient número ATRCCT/2004/12/12.
  
Titular i domicili: Iberdrola Distribución Eléctrica, SAU, avinguda dels Germans Bou, 239, 12242 Castelló de la Plana.
  
Lloc on s'establirà la instal·lació: ST Corral del Cuervo paratge La Pedriza, PK 8,2 de la CV-21 a Onda (Castelló).
  
Característiques principals:
  
Abast de l'ampliació:
  
- Instal·lació d'una nova posició de transformador de 132/20 kV de 40 MVA de potència.
  
- Instal·lació d'un nou mòdul d'11 cel·les de 20 kV.
  
Pressupost: 455.970,54 euros.
  
El que es fa públic perquè puga ser examinat el projecte en este Servici Territorial d'Energia, situat al carrer de Cavallers, número 8, de Castelló de la Plana i formular-se a este les reclamacions, en dos exemplars, que s'estimen oportunes en el termini de 20 dies comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4665, del 08-01-2004 (2003/13079)

Expedient número CNMY/04/SUBS/1. Subministrament de material fungible d'informàtica per a la Presidència i Conselleria de Presidència.
--------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/13332


Data del document
:   12-12-2003

Organisme emissor
:   Conselleria de Presidència

Tipus de document
:   Resolució

Descriptors 

:   * València
    * adjudicació de contracte administratiu
    * material d'oficina
    * licitació
    * contracte de subministraments

Expedient número CNMY/04/SUBS/1. Subministrament de material fungible d'informàtica per a la Presidència i Conselleria de Presidència. [2003/X13376]
  
La Conselleria de Presidència, en compliment del que establix l'article 93-2 del Text Refós de la Llei de Contractes de les Administracions Públiques i l'article 76 del Reglament General de Contractació de la Llei de Contractes de les Administracions Públiques i als efectes que s'hi determinen, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Conselleria de Presidència.
  
b) Dependència que tramita l'expedient: Secretaria General Administrativa.
  
c) Número d'expedient: CNMY/04/SUBS/1
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament de material fungible d'informàtica per a la Presidència i Conselleria de Presidència
  
3. Tramitació, procediment i forma d'adjudicació
  
a) Tramitació: anticipada
  
b) Procediment: obert/concurs
  
4. Pressupost base de licitació:
  
Import total: 81.755 €.
  
5. Adjudicació
  
a) Data: 1 de desembre de 2003
  
b) Contractista: Bureau-Info, SL
  
c) Nacionalitat: espanyola
  
d) Import d'adjudicació: 58.270,82 €
Diari Oficial de la Generalitat Valenciana


Sumari del DOGV 4865, del 19-10-2004 (2004/10580)

Informació pública del projecte tècnic d'estudi de detall per a l'illa de tipologia hotelera delimitada pels carrers números 9, 10, 14 i 13 de la urbanització El Bosque. Chiva.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10211


Organisme emissor
:   Ajuntament de Chiva

Tipus de document
:   Anunci

Informació pública del projecte tècnic d'estudi de detall per a l'illa de tipologia hotelera delimitada pels carrers números 9, 10, 14 i 13 de la urbanització El Bosque. Chiva. [2004/F10192]
  
En compliment de l'acord del Ple municipal de data 30 de setembre de 2004, se sotmet a informació pública el projecte d'estudi de detall per a l'illa de topologia hotelera delimitada pels carrers números 9, 10, 14 i 13 de la urbanització El Bosque. Chiva. Promotor: Invaru, SL, a fi que durant el termini de 20 dies comptats a partir de la publicació d'este edicte en el Diari Oficial de la Generalitat Valenciana, es puguen presentar al·legacions.
  
L'expedient es troba de manifest al Servici d'Urbanisme de l'Ajuntament de Chiva, plaça de Gil Escartí, s/n. Tercer pis, d'11.00 a 14.00 hores, de dilluns a divendres.
Diari Oficial de la Generalitat Valenciana


Sumari del DOGV 4676, del 23-01-2004 (2004/416)

Informació pública del projecte de recaptació de quotes d'urbanització per al desenvolupament de la zona de sòl urbà industrial IM-1.
-------------------------------------------------------------------------------------------------------------------------------------

### Dades del document

Número de DOGV
:   4676

Data del DOGV
:   23-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/416


Organisme emissor
:   Ajuntament de Burjassot

Tipus de document
:   Anunci

Informació pública del projecte de recaptació de quotes d'urbanització per al desenvolupament de la zona de sòl urbà industrial IM-1. [2004/Q416]
  
Mitjançant la Resolució del delegat de l'Àrea d'Urbanisme, de data 7 de gener de 2004, s'ha sotmés a informació pública el projecte de recaptació de quotes d'urbanització presentat per la mercantil Urbe Construcciones y Obras Públicas, SL, com a agent urbanitzador del programa d'actuació integrada aprovat pel Ple de l'Ajuntament, en la sessió feta el 29 de maig de 2000, per al desenvolupament de la zona de sòl urbà industrial IM-1, en virtut de la cessió de la condició d'agent urbanitzador, aprovada pel Ple en data 7 de novembre de 2002 i canvi de denominació social aprovada l'1 d'octubre de 2003.
  
Durant el termini de 20 dies hàbils, comptadors des de la publicació del present anunci en el Diari Oficial de la Generalitat Valenciana, les persones interessades podran examinar l'expedient i formular totes les al·legacions que estimen pertinents.
  
Cosa que es fa pública en compliment de l'establit en l'article 72 de la Llei Reguladora de l'Activitat Urbanística.
  
Així mateix, a l'empara del que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, la present informació pública val com a notificació a les persones interessades que a continuació s'indiquen:
  
- Juan Bautista Bosca Cebriá / Hereus
  
- Hereus de Concepción Bosca Montes
Diari Oficial de la Generalitat Valenciana


Sumari del DOGV 4774, del 14-06-2004 (2004/6013)

RESOLUCIÓ de 10 de maig de 2004, del Rectorat de la Universitat de València, per la qual es declara inhàbil el mes d'agost de 2004, als efectes assenyalats en aquesta resolució.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/05/10/(1)/dof/vci/html**

### Dades del document

Número de DOGV
:   4774

Data del DOGV
:   14-06-2004

Secció del DOGV
:   I. DISPOSICIONS GENERALS

Número del document
:   2004/6013


Data del document
:   10-05-2004

Organisme emissor
:   Universitat de València

Tipus de document
:   Resolució

Descriptors 

:   * administració de l'ensenyament
    * temps de descans
    * universitat

RESOLUCIÓ de 10 de maig de 2004, del Rectorat de la Universitat de València, per la qual es declara inhàbil el mes d'agost de 2004, als efectes assenyalats en aquesta resolució. [2004/X6013]
  
Comprovades les necessitats acadèmiques i administratives de la Universitat de València durant el mes d'agost de 2004, aquest Rectorat, fent ús de les competències que li confereix l'article 20 de la Llei Orgànica 6/2001 d'Universitats i ateses les facultats referents a la seva autonomia que a la institució li confereix l'article 2 del mateix cos legal, resol:
  
Declarar inhàbil el mes d'agost de 2004, als efectes que a continuació s'assenyalen:
  
1. Es declara inhàbil el mes d'agost de 2004 a l'efecte del còmput de terminis per a la resolució de concursos de places docents, convocats per aquesta Universitat.
  
2. Es declara inhàbil el mes d'agost de 2004 a l'efecte del còmput de terminis de reclamacions i recursos en via administrativa.
  
3. Es declara inhàbil el mes d'agost de 2004 a l'efecte del còmput de tots els processos administratius subjectes a terminis, convocats per aquesta Universitat.
  
4. Del contingut d'aquesta resolució, s'exclouen els procediments de contractació administrativa a l'empara de la Llei de contractes de les administracions públiques, que es regiran per les normes establertes en les seves pròpies convocatòries.
  
En tots els casos descrits, els terminis s'interrompran el dia 1 d'agost de 2004 i el seu còmput es reprendrà l'1 de setembre del mateix any.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació, davant el mateix òrgan que dictà la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la notificació.


Còpia Permalink ELI
Diari Oficial de la Generalitat Valenciana


Sumari del DOGV 4695, del 19-02-2004 (2004/1102)

Advertiment de caducitat de l'expedient AB-204/03.
--------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1102


Organisme emissor
:   Conselleria de Sanitat

Tipus de document
:   Anunci

Advertiment de caducitat de l'expedient AB-204/03. [2004/X1102]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«S'ha presentat una sol·licitud d'autorització sanitària (expedient AB-204/03) de l'establiment amb l'activitat de menjador col·lectiu (CC.0875/V), situat al carrer de València, 6, de la localitat de Tavernes Blanques, i propietat de José Luis Bech Piqueras. És necessària per a la tramitació de l'expedient la documentació que més avall s'indica.
  
Se l'advertix que disposa de tres mesos comptadors des de l'endemà de la notificació d'este escrit per a enviar-la a este Centre de Salut Pública. Si transcorre el termini i vosté no hi ha fet res, es dictarà una resolució que acordarà la caducitat de l'expedient i l'arxivament de les actuacions, d'acord amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Documentació que falta:
  
Aclarir perquè no coincidix el número del carrer de València que consta en la instància (número 6) amb el que consta en el contracte de traspàs i arrendament (número 4) que presenten».
Diari Oficial de la Generalitat Valenciana


Sumari del DOGV 4711, del 12-03-2004 (2004/2470)

Concurs número CTCM-04/7. Alienació de 5 parcel·les per a ús residencial i una parcel·la per a ús terciari en les províncies de València, Castelló i Alacant.
-------------------------------------------------------------------------------------------------------------------------------------------------------------

### Dades del document

Número de DOGV
:   4711

Data del DOGV
:   12-03-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/2470


Data del document
:   04-03-2004

Organisme emissor
:   Institut Valencià d'Habitatge, SA

Tipus de document
:   Concurs

Descriptors 

:   * Paterna
    * Sant Vicent del Raspeig
    * Castelló de la Plana
    * terreny edificable
    * venda en subhasta
    * contracte administratiu
    * licitació

Concurs número CTCM-04/7. Alienació de 5 parcel·les per a ús residencial i una parcel·la per a ús terciari en les províncies de València, Castelló i Alacant. [2004/X2470]
  
Objecte: alienació de quatre parcel·les d'ús residencial destinades a la construcció d'habitatges protegits en la UE única Mes del Rosari de Paterna (València).
  
Preu únic de licitació de quatre parcel·les destinades a la construcció d'habitatges protegits:
  
Parcel·la B.4: 2.140.789,03 euros, IVA exclòs, amb una superfície de 8.580 metres quadrats.
  
Parcel·la B.5: 1.082.163,77 euros, IVA exclòs, amb una superfície de 4.340 metres quadrats.
  
Parcel·la B.6: 1.070.956,40 euros, IVA exclòs, amb una superfície de 4.298 metres quadrats.
  
Parcel·la B.7: 1.195.847,15 euros, IVA exclòs, amb una superfície de 4.789 metres quadrats.
  
Objecte: alienació d'una parcel·la d'ús residencial destinada a la construcció d'habitatges protegits en la Fase III del sector R-5 de Riu Sec a Castelló.
  
Preu únic de licitació d'1 parcel·la destinada a la construcció d'habitatges protegits:
  
Parcel·la R.1: 906.308,00 euros, IVA exclòs, amb una superfície de 1.539,10 metres quadrats.
  
Objecte: alienació d'una parcel·la destinada a ús terciari en la UA D de Sant Vicent del Raspeig (Alacant).
  
Preu mínim de licitació d'una parcel·la destinada a ús terciari:
  
Parcel·la T.1: 870.000,00 euros, IVA exclòs, amb una superfície de 941 metres quadrats.
  
Termini de presentació de proposicions: fins a les 14.00 h, del dia 2 d'abril de 2004.
  
Lloc de presentació: personalment en el registre de l'Institut Valencià d'Habitatge, SA, siti a València, carrer d'En Bou núm. 9 i 11.
  
Documents d'interés per als licitadors: l'examen dels expedients, podrà realitzar-se a València carrer d'En Bou núm. 9, els dies d'oficina de 09.00 a 14.00 h, o a través de la pàgina web de l'IVV, SA: www.ivvsa.es. Consultes jurídiques i administratives, telèfon 906 710 707, i consultes tècniques, telèfons 766.086.101 i 821.019.746.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4909, del 23-12-2004 (2004/12265)

Edicte de notificació d'acord d'iniciació, d'expedient sancionador a María Tania Marín Ríos.
--------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12002


Organisme emissor
:   Conselleria de Justícia i Administracions Públiques

Tipus de document
:   Edicte

Edicte de notificació d'acord d'iniciació, d'expedient sancionador a María Tania Marín Ríos. [2004/X12639]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/92 (BOE núm. 12, de 14 de gener de 1999), es fa pública notificació en extracte de l'acord d'iniciació dels expedients sancionadors que s'indiquen, instruïts per la Conselleria de Justícia i Administracions Públiques a les persones o entitats denunciades que a continuació es relacionen ja que, havent-se intentat la notificació en l'últim domicili conegut, esta no s'ha pogut practicar.
  
Exp. núm.: ESSANC/03/2003/0651
  
Interessat: María Tania Marín Ríos
  
Últim domicili conegut: carrer Campo núm. 3, 03739 Guardamar del Segura.
  
Acord d'iniciació adoptat pel director general d'Interior, de data 15.09.04, en què s'adopten acords d'interés per a l'interessat.
  
Els corresponents expedients obren a la Direcció Territorial de Justícia i Administracions Públiques d'Alacant, av. Doctor Gadea, 10, 03034 Alacant, davant la qual les persones interessades podran comparéixer per a tindre coneixement íntegre de l'acte, i els assistirà el dret d'al·legar per escrit el que en la seua defensa estimen convenient, amb aportació de les proves que consideren oportunes, tot això dins del termini de quinze dies hàbils comptats des de l'endemà de la publicació del present en el Diari Oficial de la Generalitat Valenciana. Transcorregut tal termini sense que s'haja fet ús del dret per a formular al·legacions i/o aportar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4873, del 29-10-2004 (2004/10143)

Informació pública de la modificació puntual núm. 1 de les normes subsidiàries de Benimeli.
-------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10955


Organisme emissor
:   Ajuntament de Benimeli

Tipus de document
:   Anunci

Informació pública de la modificació puntual núm. 1 de les normes subsidiàries de Benimeli. [2004/10485]
  
El ple d'este ajuntament en sessió ordinària celebrada el dia 13 octubre de 2004, va acordar sotmetre a informació pública per un termini d'un mes, la modificació puntual núm. 1 de les normes subsidiàries de Benimeli consistent en l'addició d'un nou apartat a l'article 77 de les normes urbanístiques pel que fa a la zona d'eixamplament.
  
L'expedient està a disposició dels interessats en la Secretaria d'este ajuntament, durant el termini d'un mes, comptat des de l'endemà de la publicació d'este anunci en el Diari Oficial de la Generalitat Valenciana, a efectes que puguen formular-se al·legacions i suggeriments, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4756, del 19-05-2004 (2004/4824)

RESOLUCIÓ de 17 de febrer de 2004, del director general d'Indústria i Investigació Aplicada, per la qual es fa públic l'atorgament del permís d'investigació anomenat La Boquera, número 2.930, que afecta a la província de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/4824


Data del document
:   17-02-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Enguera
    * empresa privada
    * explotació minera

RESOLUCIÓ de 17 de febrer de 2004, del director general d'Indústria i Investigació Aplicada, per la qual es fa públic l'atorgament del permís d'investigació anomenat La Boquera, número 2.930, que afecta a la província de València. [2004/E4824]
  
Amb data 17 de febrer de 2004, el director general d'Indústria i Investigació Aplicada, ha atorgat el permís d'investigació La Boquera, número 2.930, del qual s'expressa el número, el nom, el mineral, les quadrícules i el terme municipal:
  
2.930. La Boquera. Secció C). Roques carbonatades. 4. Enguera.
  
Cosa que es fa pública, tot complint el que s'ha ordenat en l'article 78.2 de la vigent Llei de Mines, de 21 de juliol de 1973 (BOE número 176, de 24.07.1973), i 101 del Reglament General per al Règim de la Mineria, de 25 d'agost de 1978 (BOE número 295, de 11.12.1978).
  
València, 22 d'abril de 2004.- El director territorial: Alejandro Marín Arcas.
Diari Oficial de la Generalitat Valenciana


Sumari del DOGV 4738, del 23-04-2004 (2004/3502)

Actuacions d'acolliment preadoptiu número 373/2002. Cèdula de notificació.
--------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3502


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions d'acolliment preadoptiu número 373/2002. Cèdula de notificació. [2004/F3502]
  
Antonio Rodríguez-Moldes Peiró, secretari del Jutjat de Primera Instància número 9 de València, per mitjà del present edicte faig saber:
  
Que en les actuacions d'acolliment preadoptiu, seguides amb el número 373/2002, a instància de la Generalitat Valenciana, en data 21 de novembre de 2002 s'ha dictat la interlocutòria que en la part dispositiva diu:
  
«S'acorda l'acolliment familiar, modalitat preadoptiu, amb duració màxima d'un any, de la menor nascuda el 16 d'agost de 2000, per les persones seleccionades, que hauran de complir les obligacions inherents a la funció que se'ls atorga, amb la superior vigilància del Ministeri Fiscal.
  
Contra esta resolució es pot preparar recurs d'apel·lació en un sol efecte en el termini de cinc dies des de la notificació.»
  
I perquè valga de notificació en forma a María del Mar Cortés Sancho, en rebel·lia, expedisc i firme el present edicte.